OpenLLM-France/wikimedia huggingface dataset:
# Oceanborn

Oceanborn és el segon àlbum d'estudi de la banda finlandesa de metall simfònic Nightwish. Va ser llançat a Finlàndia per Spinefarm Records el 7 de desembre de 1998 i a la primavera de 1999 a tot el món. Va ser llançat per Drakkar Entertainment a la resta d'Europa i per Toy's Factory al Japó. És el seu primer disc amb el baixista Sami Vänskä.
Oceanborn ha venut més de 68.000 còpies a Finlàndia. El senzill "Sleeping Sun" va ser llançat l'agost de 1999, i la cançó s'ha inclòs en totes les reedicions de l'àlbum des de llavors. L'àlbum va ser llançat als Estats Units per Century Media el març de 2001.
El 2017, Loudwire el va classificar com el 10è millor àlbum de power metal de tots els temps.

## Llista de cançons

* Stargazers (4:27)
* Gethsemane (5:21)
* Devil & the Deep Dark Ocean (4:46)
* Sacrament of Wilderness (4:12)
* Passion and the Opera (4:58)
* Swanheart (4:44)
* Moondance (3:31)
* The Riddler (5:16)
* The Pharaoh Sails to Orion (6:27)
* Walking in the Air (5:28)
* Sleeping Sun (4:01)

## Referències

* ↑ «"Oceanborn" Is Released». Nightwish's Official Website, 7 December 1998. Arxivat de l'original el 2 January 2010. [Consulta: 25 agost 2014].
* ↑ «Oceanborn releases worldwide». Nightwish's Official Website, 16-02-1999. Arxivat de l'original el 2 January 2010. [Consulta: 25 agost 2014].
* ↑ «Tilastot - Nightwish» (en finès). Musiikkituottajat – IFPI Finland. [Consulta: 25 agost 2014].
* ↑ «Nightwish releases to hit the USA». Nightwish's Official Website, 22-02-2001. Arxivat de l'original el 2 January 2010. [Consulta: 25 agost 2014].
* ↑ Divita, Joe. «Top 25 Power Metal Albums of All Time». Loudwire. Townsquare Media, 05-07-2017. [Consulta: 3 març 2021].
# Novibipalium venosum

Novibipalium venosum és una espècie de planària terrestre que pertany a la subfamília dels bipalins i que habita al Japó. Pot arribar a mesurar entre 50 i 90 mm de longitud i 2,5 mm d'amplada.

## Referències

* ↑ Kaburaki, T., 1922. On the terrestrial planarians from Japanese territories. J Coll Sci Imp Univ Tokyo 44(4): 1-54 + pl. I.
# Novibipalium trifuscostriatum

Novibipalium trifuscostriatum és una espècie de planària terrestre que pertany a la subfamília dels bipalins i que habita al Japó. Pot arribar a mesurar 55 mm de longitud i entre 6 i 8 mm d'amplada.

## Referències

* ↑ Kaburaki, T., 1922. On the terrestrial planarians from Japanese territories. J Coll Sci Imp Univ Tokyo 44(4): 1-54 + pl. I.
# Núñez

«Núñez» té aquests significats:
* Toponímia:
** Casas de Juan Núñez, municipi de la Província d'Albacete
** Fernán-Núñez, localitat de la província de Còrdova, Andalusia
* Biografies:
** Álvar Núñez Cabeza de Vaca (1488/1490-1557/1558), explorador espanyol del Nou Món
** Antonio Núñez Celda (1969), pilotaire professional valencià
** Josep Lluís Núñez i Clemente (1931–2018), empresari i president del Futbol Club Barcelona
** Pati Núñez (1959), dissenyadora gràfica catalana
** Teresa de Lleó i Núñez (1070-1130), infanta de Lleó i comtessa de Portugal
** Blasco Núñez Vela (1490-1546), primer virrei oficial del Perú
** Marcial Valladares Núñez (1821-1903), erudit, lexicògraf, periodista i escriptor gallec
** Xosé M. Núñez Seixas (1966), historiador i intel·lectual gallec
** Vasco Núñez de Balboa (1475-1519), explorador, governant i conqueridor espanyol
** Cristian Miguel Riveros Núñez (1982), futbolista paraguaià
** Jordi Núñez Carretero (1969), jugador d'handbol, guanyador de dues medalles olímpiques
** Daniel Tortolero Núñez (1981), futbolista català
** Luis Martín Núñez (1966), futbolista basc
** Richard Darío Núñez Pereyra (1976), futbolista uruguaià
** Antonio Núñez Tena (1979), futbolista espanyol
* Artistes:
** Ruth Núñez (1979), actriu espanyola
** Lázaro Núñez Robres (1827-1896), compositor espanyol
* Polítics:
** Miguel Núñez González (1920-2008), polític comunista català
** Victorino Núñez Rodríguez (1936-2010), polític galleguista
** Alberto Núñez Feijóo (1961), polític president de la Xunta de Galícia
** Joaquim Núñez i Roig(?-1991), activista polític i sindical
** Quim Sànchez i Núñez (1963-1985), militant de Terra Lliure
** Francesc de Borja Signes i Núñez (1954), economista i polític valencià
** Gaspar Núñez de Arce (1834–1903), poeta i polític espanyol
** Manuel Núñez de Arenas y de la Escosura (1886-1951), polític i historiador espanyol
** Manuel Núñez Pérez (1933), polític i advocat espanyol Ministre de Sanitat i Seguretat Social
** Diego Núñez de Avendaño (?-1606), doctor en lleis i polític espanyol
** Manuel Núñez Encabo (1940), jurista i polític espanyol
* Altres:
** Núñez, sèrie documental de 2023 sobre Josep Lluís Núñez
# Oakland

* Per a altres significats, vegeu «Oakland (desambiguació)».
Oakland (significa: "terra de roures") és una ciutat a Califòrnia situada en la part est (East Bay) de l'Àrea de la Badia de San Francisco «(San Francisco) Bay Area.» És una ciutat ètnicament molt diversa amb visibles poblacions d'asiàtics, afroamericans, nadius del Pacífic, àrabs, indígenes, indis, i mestissos. Té una població de 411.755.

## Demografia

* 411.755 habitants en 2006. Les estimacions de l'oficina del cens dels I.I.O.O. 2005 mostren un 33,15% d'afroamericans, 22,80% de blancs, 1,80% de nadius americans, 18,20% d'asiàtics, 1,23% d'illencs pacífics, 15,53% d'altres races, i 7,40% a partir de dues o més races. Els hispans o llatins de qualsevol raça eren el 28,03% de la població.

## Geografia

* Altitud: 12 metres.
* Latitud: 37° 48′ N
* Longitud: 122° 15′ O

## Esports

Oakland té un equip de beisbol, de la lliga americana, els Oakland Athletics. Així com un equip en la lliga nacional de futbol americà, els Raiders. I un equip de bàsquet, els Golden State Warriors. Tots aquests juguen en el complex McAfee Coliseum/Oakland Area.

## Personatges il·lustres

* La novelista Amy Tan, l'autora del Joy Luck Club va néixer i es va criar en Oakland. La rapera Mystic és d'Oakland, igual que la banda de punk rock Green Day. També va néixer en aquesta ciutat el jugador de bàsquet Gary Payton, actualment en els Miami Heat de l'NBA. Un dels oaklandians més famosos és Tupac Shakur, així com Brett Reed ex-Bateria de Rancid.
* Jo Van Fleet. Actor de westerns.
* Harry Partch (1901 - 1974) compositor i constructor d'instruments musicals
* Thomas Schelling (1921 - 2016) economista, Premi Nobel d'Economia de l'any 2005.

## Mobilitat

Oakland té servei d'autobusos (AC Transit) locals, ràpids, i transbadia, un servei de metro (BART), així com diverses flotes de taxi i un servei de ferri a San Francisco.

### Autopistes

Oakland es connecta a la resta de l'Àrea de la Badia per diverses autopistes Interestatals. Les autopistes interestatals més importants de la ciutat d'Oakland són 80, 580, 880, 238, i 980. El Pont de la Badia Oakland-San Francisco és el pont que connecta les ciutats d'Oakland i San Francisco (Interestatal 80) per aquí passen milers de commutadors cada dia, des de les àrees residencials de East Bay als centre de treball de San Francisco.

### Aeroport d'Oakland

L'aeroport internacional Oakland Internacional, o simplement OAK, és el preferit per molts de l'Àrea perquè l'abundància de vols barats, encara que l'aeroport té vols internacionals limitats, predominantment a Mèxic i el Canadà. Anteriorment OAK era el port més fàcilment accessible al metro des de l'estació Coliseum/Oakland Airport i un curt viatge per un autobús A, però amb l'obertura de la nova línia fins a San Francisco, hi ha una estació dintre de la terminal internacional.

## Ciutats agermanades

* R.P. de la Xina - Dalian
* Japó - Fukuoka
* Rússia - Najodka
* Jamaica - Ocho Ríos
* Ghana - Sekondi-Takoradi
* Cuba - Santiago de Cuba
* Marroc - Agadir

## Vegeu també

* Food First
# Omega 7

* Aquest article tracta sobre grup paramilitar cubà. Si cerqueu la classe d'àcids grassos, vegeu «Omega-7».
Omega 7 va ser un grup paramilitar nacionalista cubà de dreta. Estava integrat per un petit grup de cubans exiliats a Florida i Nova York, i tenien per objectiu enderrocar la Cuba socialista liderada per Fidel Castro. Se la considera una organització germana d'Alpha 66, grup que roman actiu.

## Història

Segons l'FBI, molts dels seus membres van ser entrenats per a la invasió de Bahía de Cochinos de 1961, fent intel·ligència i tècniques de comandament. Posteriorment, van fundar el grup contrarevolucionari amb el mateix objectiu amb el que van participar en aquest invasió: acabar amb la Revolució Cubana.
L'organització funcionava internacionalment, però la major part dels atacs van ser perpetrats als Estats Units d'Amèrica. Els atacs consistien en cotxes bomba, assassinats i bombardeig d'edificis cubans i estatunidencs. El grup es va atribuir nombrosos actes, incloent assassinats de líders polítics comunistes cubans i atacs contra blancs variats, com avions de passatgers cubans, hotels, ambaixades i naus.
Una fractura interna del grup va ajudar l'FBI a empresonar a les seves figures clau. Actualment aquesta organització està desarticulada i extinguida, ja que els seus líders es troben empresonats als Estats Units. Tant el govern de Cuba com l'FBI la consideren una organització terrorista.

## Referències

* ↑ Informació de l'FBI sobre Omega 7 (no oficial) a Cuban-exile.com (anglès)
* ↑ Ramonet, Ignacio. Fidel Castro: biografía a dos voces (en castellà). 2a edició. Barcelona: Debate, 2011, pàg. 15. ISBN 978-84-8306-745-1.

## Enllaços externs

* Informació sobre els integrants d'Omega 7 a Cuban-exile.com (anglès)
# Oligoryzomys magellanicus

Oligoryzomys magellanicus és una espècie de mamífer rosegador de la família dels cricètids. És endèmic del sud de la Patagònia (Xile i Argentina), on viu a la Terra del Foc i illes properes. El seu hàbitat natural són els boscos subantàrtics. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Pardiñas, U.; D'Elía, G.; Teta, P. Oligoryzomys magellanicus. UICN 2016. Llista Vermella d'espècies amenaçades de la UICN, edició 2016, consultada el 14 febrer 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Oligoryzomys victus

Oligoryzomys victus és una espècie extinta de rosegador de la família dels cricètids. Era endèmic de Saint Vincent i les Grenadines. Fou observat per última vegada el 1892. No se sap res sobre el seu hàbitat i el seu comportament. Probablement s'extingí a causa de les rates negres, les rates comunes i les mangostes presents a l'illa de Saint Vincent.

## Referències

* ↑ Turvey, S.; Dávalos, L. Oligoryzomys victus. UICN 2008. Llista Vermella d'espècies amenaçades de la UICN, edició 2008, consultada el 15 febrer 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Oligoryzomys moojeni

Oligoryzomys moojeni és una espècie de mamífer rosegador de la família dels cricètids. És endèmic del Brasil (estats de Minas Gerais, Tocantins i Goiás). Es tracta d'un animal relativament comú. Els seus hàbitats naturals són el cerrado i els boscos de galeria. Està amenaçat per la desforestació provocada per l'agricultura.
L'espècie fou anomenada en honor del zoòleg brasiler João Moojen de Oliveira.

## Referències

* ↑ Weksler, M.; Bonvicino, C. Oligoryzomys moojeni. UICN 2008. Llista Vermella d'espècies amenaçades de la UICN, edició 2008, consultada el 14 febrer 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 284. ISBN 978-0801893049.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Illa de Lobos

Lobos és una illa d'origen volcànic del municipi de La Oliva, a la província de las Palmas (comunitat autònoma de Canàries). És un parc natural (des de 1982) d'una àrea de 467,9 hectàrees, amb 13,7 quilòmetres de perímetre.
A l'illa hi era abundant antigament la foca monjo del Mediterrani; avui no en queda cap. Actualment hi coexisteixen unes 130 espècies vegetals i animals. Des de l'any 2009 és, juntament amb Fuerteventura, reserva de la biosfera.
Poc més de 2 quilòmetres d'amplada té el braç de mar que separa l'illa del port de Corralejo, a Fuerteventura. La profunditat màxima d'aquest braç és de 13 metres. L'illot té tot just 6 quilòmetres quadrats d'extensió. La cota més alta de l'illa és la muntanya de la Caldera, el volcà que la va formar fa uns 8.000 anys, amb 127 metres. El fons del cràter és ara una platja coneguda com a la Caldera. Als voltants de la platja hi ha un antic forn de calç i les restes d'unes salines. Prop d'aquesta zona, podem veure un jaciment arqueològic que demostraria la presència de romans a Canàries en l'edat antiga, datat entre el segle i aC i el segle i, i correspon a un taller d'explotació de porpra d'època altoimperial. S'hi han trobat fins a 70.000 exemplars de mol·luscs marins processats per obtenir tint porpra. Durant segles va ser lloc de caça, refugi de pirates, posta estacional de pescadors i factoria de tints naturals. Fins a l'any 1968 només va ser habitada per un faroner, Antonio Hernández Páez, i la seva família. El petit port és una aglomeració de barraques utilitzades pels pescadors de Corralejo.

## Referències

* ↑ revistaibèrica, Illa de Lobos
* ↑ Gran Enciclopèdia virtual Illes Canàries
* ↑ «Ajuntament La Oliva, Espais naturals». Arxivat de l'original el 2015-07-10. [Consulta: 9 juliol 2015].
* ↑ «Illa de Lobos». Gran Enciclopèdia Catalana. Barcelona: Grup Enciclopèdia Catalana.
* ↑ «Conclou la tercera campanya d'excavacions arqueològiques a Lobos amb més informació sobre la presència de romans a l'illa». Arxivat de l'original el 2015-07-10. [Consulta: 9 juliol 2015].
* ↑ diariomontanes, Van arribar els romans a les Illes Canàries?
* ↑ eldiario, Illa de Llobos: romans, normands, pirates i foques monjo
* ↑ El Correo, Fuerteventura i l'illa de Llobos, destinació d'hivern

## Enllaços externs

* Mapa del Parc Natural Arxivat 2015-07-03 a Wayback Machine.
* Camí Natural de l'illa de Lobos
# Imp

Imp és una sèrie d'animació dirigida a joves adults i protagonitzada per un dimoniet doblat al català per l'actor Constantino Romero. Es va emetre primer al canal K3 i a finals de l'any 2010 va estrenar-se al Canal 3XL. Aquesta divertida comèdia familiar ens presenta des de la pantalla petita un món en blanc i negre, sense grisos, sense matisos… un escenari perfecte per a l'humor intel·ligent que desprèn la sèrie.
"Imp" està coproduïda per Screen 21, Televisió de Catalunya i Red Kite. Distribuïda mundialment per BRB Internacional, els primers episodis s'estan emetent actualment als Estats Units a través de Cartoon Network. Igualment, cal destacar que la sèrie està doblada a cada país per actors coneguts de la regió. És guanyadora del prestigiós premi MIPCOM JR Licensing Challenge 2006 a la propietat televisiva amb major potencial de desenvolupament en "licensing" i marxandatge. Aquest any sortiran al mercat espanyol els primers productes amb la imatge dels personatges principals d'"Imp", tant pel que fa a les categories clàssiques com a les noves tecnologies.
"Imp" és una comèdia familiar. Una sèrie amb bones intencions. D'acord, el seu protagonista, l'Imp, és un megalomaníac obsessionat a fer el mal, i el seu company de pis és un ésser escèptic els objectius vitals del qual són mantenir la casa neta i que el deixin en pau.

## Personatges
### L'imp

És apassionat, petulant i ruc
Estima la vida. Estima el mal. I té un munt d'idees boges esperant per ser mal aplicades.

#### Coses que diu

És esgarrifós. Ha, ha, ha!
He pintat bigoti a totes les models de la revista "La pubilla"

### El Bob

És Ordenat, escèptic i llest
El Bob es troba tot sovint que ha de salvar l'Imp de si mateix, i esperar que el seu darrer atac de malignitat no deixi una taca a l'estora. No és el millor dels passatemps… però almenys és divertit de veure.

#### Coses que diu

T'estàs posant vermell.
Mmm… no.

### Personatges Secundaris

Lumen, Bertrand i Phillippe, (Entre Altres)
# Mill (desambiguació)

«Mill» té aquests significats:
* Economia / Numismàtica:
** El mill és una moneda fraccionària de tradició anglosaxona.
* Geografia:
** Mill en Sint Hubert, municipi neerlandès, al Brabant del Nord.
* Personatges:
** Frank Mill, jugador de futbol alemany (n. 1958)
** Harriet Taylor Mill, filòsofa i defensora dels drets de les dones anglesa (1807-1858)
** James Mill, historiador, economista, polític i filòsof escocès (1773-1836)
** John Stuart Mill, filòsof i economista liberal anglès (1806-1873)
Viccionari
# Impacció (animals)

La impacció és una obstrucció intestinal que pot ocórrer en diversos tipus d'animals quan consumeixen alguna cosa que no poden digerir. Un cop ingerida la substància, bloquejarà el tracte digestiu i, si no es tracta, pot provocar la mort.

## Símptomes

Alguns símptomes inclouen falta de gana o letargia. En molts rèptils una gran taca blava aparentment contusionada serà visible a l'abdomen ; tanmateix, això només es pot veure si la pell de l'espècie és prou clara per veure els òrgans interns inferiors.

## Tractament

Els tractaments habituals consisteixen en col·locar el rèptil en un bany tibi i fregar suaument la zona sota l'impacte per facilitar el pas de la substància consumida. Col·loqueu els dos polzes a l'esquena al mig, poseu els dos primers dits de la mà sota el ventre i fregueu suaument de manera circular fins que el rèptil defequi. Si això falla, l'animal ha de tenir un ènema.

## Referències

* ↑ Lyons, D.J. Carey. «An Unwanted Impact». www.thehorse.com. The Horse, 9 December 2013. [Consulta: 5 juliol 2014].
* 1 2 «The Reptile Rooms :: Bearded Dragons, other Lizards, Snakes, Turtles and more!». Arxivat de l'original el 2012-02-07. [Consulta: 20 desembre 2022].
# Moffie (novel·la)

* No s'ha de confondre amb Moffie (pel·lícula).
Moffie és una novel·la autobiogràfica de l'escriptor sud-africà André Carl van der Merwe.
Es tracta d'un text de memòries autobiogràfiques, basat en els diaris que l'autor va mantenir en secret durant el període que es va veure obligat a allistar-se, durant dos anys, com a recluta en el servei nacional de l'exèrcit sud-africà, quan, sent llavors un adolescent, es va veure obligat a lluitar pel seu país durant la guerra fronterera d'Àfrica del Sud-oest, protectorat sud-africà contra Angola.
El títol de la novel·la, moffie, és una paraula en afrikaans utilitzada per referir-se de manera despectiva als homes gais o efeminats. Amb aquest títol, es pretén subvertir l'ús despectiu de la paraula i utilitzar-la com una orgullosa proclamació de l'homosexualitat.

## Referències

* 1 2 Brady, Tara. «‘The thing we have in common as South Africans is apartheid’» (en anglès). The Irish Times. [Consulta: 13 gener 2021].
* 1 2 Rees, Jennifer «Masculinity and Sexuality in South African Border War». University of Stellenbosch.
# Molí de Dalt (Sant Pere de Vilamajor)

El Molí de Dalt és una obra de Sant Pere de Vilamajor (Vallès Oriental) protegida com a Bé Cultural d'Interès Local.

## Descripció

Es tracta d'una construcció de 1258. Trobem un únic cos de planta irregular, de planta semisoterrani i planta pis. A la part posterior de l'edificació tenim el que era la basa del molí, actualment coberta per vegetació.
Les parets de càrrega són de pedra i fang. Dos contraforts, també de pedra i fang, de la façana de la part est donen estabilitat a l'edificació.

## Referències

* 1 2 «Molí de Dalt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 octubre 2017].
# Molí del Solsona de Baix

El Molí del Solsona de Baix és un molí de Torrefeta, al municipi de Torrefeta i Florejacs (Segarra), inclòs a l'Inventari del Patrimoni Arquitectònic de Catalunya.
És un petit molí d'una sola planta. A la façana sud, hi ha l'entrada amb arc rebaixat de mig punt i porta de fusta de doble batent. A la resta de façanes no hi ha obertures. A l'interior la coberta és lleugerament apuntada. L'exterior està ple de vegetació. L'antiga bassa actualment és un hort

## Referències

* ↑ «Molí del Solsona de Baix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
# Molí del Vent (Montornès del Vallès)

El Molí del Vent és una obra de Montornès del Vallès (Vallès Oriental) inclosa a l'Inventari del Patrimoni Arquitectònic de Catalunya.

## Descripció

El molí o bomba de vent de Can Vilaró, es va construir a finals de 1883, amb l'objectiu de proveir d'aigua potable la finca de Can Vilaró.
Es tracta d'una torre de planta octogonal irregular, construïda amb maó i arrebossada, situada arran de carretera. L'estructura presenta tres cossos delimitats per motllures de mitja canya que sobresurten del nivell vertical dels murs, de manera que es conforma una base, el cos central que acull les finestres i un cos superior sobre el qual s'assentava l'estructura del molí que no es conserva. La motllura que separa la base del cos principal és de mitja canya simple i gruixuda.
Té una única porta d'accés que s'obre a la carretera, al nord-oest, en forma d'arc de mig punt amb guardapols de maçoneria i motllures a l'arrencament de l'arc. Conserva una porta de xapa metàl·lica que té inscrita la data 1883 feta amb xinxetes. Sobre la porta hi ha una doble finestra, amb dos arcs de mig punt emmarcats. Als altres tres murs més amples hi ha una finestra a cada un, d'una sola obertura amb arc de mig punt. La motllura superior que marca el coronament és doble i té una decoració a la part inferior de rajoles alternes que emmarquen el mur. El cos superior sostenia una estructura metàl·lica amb les aspes que giraven amb el vent i que bombava aigua del pou que hi havia al subsòl, de la que es conserva únicament el peu. L'aigua era dirigida fins a la masia mitjançant un canal de terrissa. L'activitat del molí va continuar fins ben entrada la segona meitat del segle xx. Sembla que més tard aquest molí va produir energia de baix voltatge.

## Història

A la porta del molí hi apareix l'any 1883, segurament referent a l'any en què es construí. Originàriament, servia per abastir d'aigua potable a la Masia Vilaró, situada a l'altra banda de la carretera.

## Referències

* 1 2 3 4 «Molí del Vent». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2017].
# Cornelis van Spaendonck

Cornelis van Spaendonck (Tilburg, 7 de desembre de 1756 - París, 22 de desembre de 1839) fou un pintor neerlandès.
Acabats els seus estudis es va traslladar a París i va treballar durant molt temps per a la manufactura de Sèvres. Com el seu germà Gerard van Spaendonck, es va dedicar principalment a la pintura de flors i de fruites, havent-hi obres seves en els museus del Museu del Louvre i de Lió.
Els seus treballs són d'alta estima, tant en qualitat com en el seu import.